# הכנת כרזה בסגנון פרסומי בנושא מחלת הסוכרת

## צוות המרכז הארצי למורי הביולוגיה ולמורי מדעי הסביבה[[1]](#footnote-1)

## דף לתלמיד

לכבוד יום הסוכרת הבינלאומי, צוות הביולוגיה בבית הספר מגייס אתכם, תלמידי ביולוגיה 5 י"ל, להכנת תערוכת כרזות בית ספרית לקידום המודעות למניעת המחלה בקרב התלמידים.

הכינו כרזה, בסגנון פרסומי קליט, שתעביר מסר ערכי-חינוכי ותשרת אחת מהמטרות הבאות:

1. הבנת מחלת הסוכרת.
2. חשיפה לתפוצה הרחבה של המחלה ולירידה בגיל הופעת המחלה.
3. הכרות עם התסמינים המחייבים בדיקה.
4. הצגת גורמי הסיכון להתפתחות המחלה.
5. העלאת המודעות לדרכי המניעה.
6. מחקרים/פרסומים חדשים בנושא.

מה צריך להיות בכרזה?

1. כותרת/סיסמה המעבירה את המסר המרכזי.
2. איור/תרשים/תמונה שימחישו את הנושא.
3. על פי הצורך - סיכום תמציתי של הנושא שנבחר.
4. רישום מקור/מקורות מידע בדרך המקובלת.
5. שם התלמיד/ים, שם המורה, שם בית הספר ושם היישוב.

התערוכה תוצג במסדרונות בית הספר, ויוצגו בה כרזות שיעמדו בקריטריונים המוצבים.

* גודל הכרזה יהיה כגודל גיליון בריסטול (70 ס"מ X100 ס"מ).
* המסר של הכרזה צריך להיות מועבר אך ורק דרך הכרזה ללא צורך בהסברים.
* הכרזה תתאים לאוכלוסיית התלמידים בבית הספר (חטיבה עליונה / חטיבת ביניים).

# קריטריונים להערכת הכרזה

|  |  |
| --- | --- |
| **מרכיבים וקריטריונים להערכה** | **משקל יחסי** (ב-% ) |
| **תוכן הכרזה** | 50 |
| * כותרת הכרזה מתאימה לתוכן, מושכת ומאירת עיניים
 | 10 |
| * הכרזה מעבירה את המסר העיקרי בבהירות ובצורה ממוקדת ומתומצתת, מטפלת בהיבטים העיקריים של המטרה שהוצבה ומתאימה לקהל היעד.
 | 30 |
| * המידע המוצג בכרזה אמין ומבוסס (מצורפת רשימת מקורות המידע)
 | 10 |
|  **דרך ההצגה** | **50** |
| * חלוקה מתאימה של מרחב הכרזה ושמירה על קשר משמעותי בין החלקים השונים
 | 10 |
| * ייצוג הידע בדרכים מגוונות (תמונות, תרשימים, איורים)
 | 10 |
| * יחס מתאים בין טקסטים לבין המרכיב החזותי (תמונות, גרפים ותרשימים), כשהמרכיב החזותי בולט
 | 10 |
| * כתוביות ברורות ומתאימות לתמונות, לגרפים ולתרשימים
 | 10 |
| * גודל הכרזה כנדרש
 | 5 |
| * ביטוי של מקוריות, יצירתיות ועיצוב אסתטי ונעים לעין
 | 5 |

## דף למורה

* מטרות ההוראה:
* שילוב העברת מסר ערכי ומידע מדעי
* יכולת העברת מידע באופן חזותי מתומצת וברור
* סגנון העבודה: מטלה זו תבוצע בקבוצות קטנות (2-3 תלמידים)
* הערכה: הערכת הכרזות יכולה להתבצע כהערכת עמיתים. כל כרזות הכתה ימוספרו במספר סידורי רץ, וכל קבוצה תקבל בהגרלה את מספרי הכרזות שעליה להעריך. כל כרזה תוערך על ידי החברים ב-2 קבוצות, והציון הסופי שיינתן לכרזה יהיה הממוצע בין שני הציונים .

מאחר ומטרת התערוכה היא להגביר את מודעות התלמידים למחלת הסוכרת, החשיבות של המרכיב החזותי שווה לזו של המרכיב התכני. על פי עיקרון זה נבנה המחוון. כמובן שניתן ורצוי לשנות את הקריטריונים במחוון ואת הניקוד שלהם על פי הצורך ומטרות ההוראה.

1. ההנחיות והמחוון מבוססים על חומרים שהתפרסמו באתר המפמ"ר לקראת תערוכה בנושא הסוכרת בשנת תשע"ו. [↑](#footnote-ref-1)